10. 4. 92 De Europæiske Fællesskabers Tidende Nr. L 96/1 (Retsakter hvis offentliggørelse er obligatorisk) RÅDETS FORORDNING (EØF) Nr. 900/92 af 31. marts 1992 om ændring af forordning (EØF) nr. 3677/90 om foranstaltninger til modvirkning af ulovlig anvendelse af visse stoffer til fremstilling af narkotika og psykotrope stoffer RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : I forordning (EØF) nr. 3677/90 (!) er det fastsat, hvilke foranstaltninger der skal træffes til modvirkning af ulovlig anvendelse af visse stoffer til fremstilling af narkotika og psykotrope stoffer ; den måde, hvorpå den ulovlige anvendelse finder sted, ændres hele tiden, og det er på internationalt plan den almindelige vurdering, at de procedurer, der er fastlagt i artikel 12 i De Forenede Nationers konvention om bekæmpelse af ulovlig handel med narkotika og psyko- trope stoffer, i det følgende benævnt »De Forenede Natio- ners konvention«, må skærpes for effektivt at modvirke ulovlig anvendelse af disse stoffer ; Kommissionen og syv medlemsstater har deltaget i arbejdet i Chemical Action Task Force (CATF), der blev oprettet på det økonomiske topmøde (G7) i Houston den 10. juli 1990, for at udarbejde effektive metoder til modvirkning af anvendelse af prækursorer og kemiske basisstoffer til ulovlig fremstilling af narkotika; dette arbejde gennemførtes med fuldstændig koordinering på fællesskabsplan samt tæt konsultation med repræsentanter for handel og industri ; CATF's afsluttende rapport blev godkendt på det økono- miske topmøde (G7) i London den 15. juli 1991; i denne afsluttende rapport anerkendes De Forenede Nationers konvention som grundlag for det internationale samarbejde i spørgsmål om ulovlig anvendelse af kemiske stoffer, og rapporten indeholder en række forslag til skær- pelse af nationale og internationale foranstaltninger på basis af denne konvention ; nogle af henstillingerne fra CATF vedrører foranstaltnin- ger, som ikke er omfattet af forordning (EØF) nr. 3677/90, () EFT nr. L 357 af 20. 12. 1990, s. 1. specielt visse betingelser vedrørende eksport af kemiske stoffer, udvidelse af listen over de kemiske stoffer, der er undergivet international kontrol, og en ny klassifikations- ordning baseret på tre kategorier med passende kontrol- foranstaltninger i overensstemmelse med stoffernes art og handelsmønster i hver af de tre kategorier ; navnlig stof- ferne i kategori 3, der er genstand for udbredt lovlig handel, bør kun være omfattet af en ordning med: eksporttilladelser, når de er bestemt for visse følsomme lande, for ikke at øge kontrolbyrden unødigt; desuden anbefales der i CATF's rapport en udvidelse af det inter- nationale samarbejde ved indgåelse af bilaterale aftaler, navnlig mellem de regioner, der eksporterer, og de regio- ner, der importerer registrerede stoffer ; . det er vigtigt, at Fællesskabet, navnlig i betragtning af sin inddragelse i arbejdet i CATF, gennemfører de godkendte henstillinger og så vidt muligt bidrager til det internatio- nale samarbejde på dette område ; i henhold til De Forenede Nationers konvention er der' forelagt forslag til ændringer af tabel I og II i bilaget for Narkotikakommissionen under De Forenede Nationers Økonomiske og Sociale Råd — UDSTEDT FØLGENDE FORORDNING : Artikel 1 I forordning (EØF) nr. 3677/90 foretages følgende ændringer : 1) Artikel 1, stk. 2, litra f), affattes således: »f) sendelig modtager«, enhver fysisk eller juridisk person, til hvem de registrerede stoffer leveres i bestemmelseslandet ; denne kan være en anden end den endelige bruger«. Det tidligere litra f) bliver litra g).